Az Európai Unió Tanácsa a következő információkat hozza a terrorizmus elleni küzdelemre vonatkozó különös intézkedések alkalmazásáról szóló 2001/931/KKBP tanácsi közös álláspont 2., 3. és 4. cikkének hatálya, valamint a terrorizmus elleni küzdelem érdekében egyes személyekkel és szervezetekkel szemben hozott különleges korlátozó intézkedésekről szóló 2580/2001/EK tanácsi rendelet hatálya alá tartozó személyek, csoportok és szervezetek jegyzékében szereplő személyek és csoportok közül ABDOLLAHI Hamed, AL-NASSER Abdelkarim Hussein Mohamed, AL YACOUB Ibrahim Salih Mohammed, ARBABSIAR Manssor, ASSADI Assadollah, BOUYERI Mohammed, HASHEMI MOGHADAM Saeid, IZZ-AL-DIN Hasan, MOHAMMED Khalid Shaikh, SHAHLAI Abdul Reza, SHAKURI Ali Gholam, az ABU NIDAL ORGANISATION (ANO) („Abu Nidal Szervezet”), BABBAR KHALSA, a New People’s Army-t (NPA) („Új Néphadsereg”) is magában foglaló COMMUNIST PARTY OF THE PHILIPPINES („Fülöp-szigeteki Kommunista Párt”), DIRECTORATE FOR INTERNAL SECURITY OF THE IRANIAN MINISTRY FOR INTELLIGENCE AND SECURITY(az iráni Hírszerzési és Biztonsági Minisztérium Belső Biztonsági Igazgatósága), a HIZBALLAH MILITARY WING (a Hezbollah katonai szárnya) , az EJÉRCITO DE LIBERACIÓN NACIONAL („National Liberation Army”) („Nemzeti Felszabadítási Hadsereg”), a PALESTINIAN ISLAMIC JIHAD (PIJ) („Palesztin Iszlám Dzsihád”), a POPULAR FRONT FOR THE LIBERATION OF PALESTINE (PFLP), („Népi Front Palesztina Felszabadításért”), a POPULAR FRONT FOR THE LIBERATION OF PALESTINE – GENERAL COMMAND, („Népi Front Palesztina Felszabadításért – Főparancsnokság”) a „DEVRIMCI HALK KURTULUȘ PARTISI CEPHESI” – „DHKP/C”, a SENDERO LUMINOSO – „SL” („Shining Path”) („Fényes Ösvény”) és a „TEYRBAZEN AZADIYA KURDISTAN” – „TAK” tudomására (lásd a [KKBP] 2021/1192 tanácsi határozat és [EU] 2021/1188 tanácsi végrehajtási rendelet mellékletét)

(2021/C 458/07)

Az Európai Unió Tanácsa a következő információkat hozza a (KKBP) 2021/1192 tanácsi határozatban (1) és (EU) 2021/1188 tanácsi végrehajtási rendeletben (2) szereplő, fent említett személyek és csoportok tudomására.

A 2580/2001/EK tanácsi rendelet (3) előírja, hogy az érintett személyek és csoportok tulajdonában lévő valamennyi pénzeszközt, egyéb vagyoni értéket és gazdasági erőforrást be kell fagyasztani, valamint hogy semmiféle pénzeszközt, egyéb vagyoni értéket és gazdasági erőforrást nem lehet – sem közvetlenül, sem közvetve – rendelkezésükre bocsátani.

A fent említett személyek és csoportok jegyzékbe vétele szempontjából új releváns információk kerültek a Tanács birtokába. Az új információk vizsgálatát követően a Tanács azoknak megfelelően módosítani szándékozik az indokolásokat.

Az érintett személyek és csoportok kérelmet nyújthatnak be, hogy a Tanács adjon számukra hozzáférést azokhoz a szándékolt indokolásokhoz, amelyek ismertetik, hogy milyen okból tartja őket az említett jegyzéken; a kérelmek az alábbi címre küldhetők:

Council of the European Union (Attn: COMET designations) Rue de la Loi/Wetstraat 175 1048 Bruxelles/Brussel BELGIQUE/BELGIË

E-mail-cím: sanctions@consilium.europa.eu

A kérelmeket 2021. november 19-ig kell beküldeni.

Az érintett személyek és csoportok bármikor kérelmezhetik a Tanácsnál a jegyzékbe való felvételükről és az ott tartásukról szóló határozat felülvizsgálatát. A kérelmet az igazoló dokumentumokkal együtt a fent megadott címre kell küldeni. E kérelmeket kézhezvételükkor bírálják el. E tekintetben felhívjuk az érintett személyek és csoportok figyelmét arra, hogy a jegyzéket a Tanács a 2001/931/KKBP tanácsi közös álláspont (4) 1. cikkének (6) bekezdésével összhangban rendszeresen felülvizsgálja.

Felhívjuk az érintett személyek és csoportok figyelmét arra a lehetőségre, hogy az érintett tagállam(ok)nak a rendelet mellékletében felsorolt illetékes hatóságainál – az említett rendelet 5. cikkének (2) bekezdésével összhangban – kérelmezhetik a befagyasztott pénzeszközök alapvető szükségletekre vagy konkrét kifizetésekre történő használatának engedélyezését.

(1) HL L 258., 2021.7.20., 42. o.

(2) HL L 258., 2021.7.20., 14. o.

(3) HL L 344., 2001.12.28., 70. o.

(4) HL L 344., 2001.12.28., 93. o.